CELEX: 52001PC0704
Language: da
Date: 2001-11-28
Title: Forslag til Rådets afgørelse om indgåelse af ændringsprotokollen til Europarådets konvention om beskyttelse af hvirveldyr, der anvendes til forsøg og andre videnskabelige formål

Avis juridique important

|

52001PC0704

Forslag til Rådets afgørelse om indgåelse af ændringsprotokollen til Europarådets konvention om beskyttelse af hvirveldyr, der anvendes til forsøg og andre videnskabelige formål  /* KOM/2001/0704 endelig udg. - CNS 2001/0278 */  

EF-Tidende nr. 025 E af 29/01/2002 s. 0538 - 0540

Forslag til RÅDETS AFGØRELSE om indgåelse af ændringsprotokollen til Europarådets konvention om beskyttelse af hvirveldyr, der anvendes til forsøg og andre videnskabelige formål(forelagt af Kommissionen)BEGRUNDELSE1. BaggrundenI 1998 blev Fællesskabet part i Europarådets konvention ETS 123 af 31. marts 1986 om beskyttelse af hvirveldyr, der anvendes til forsøg og andre videnskabelige formål. I Rådets mødereferat optoges en erklæring, hvori det hedder, at medlemsstater, der endnu ikke havde ratificeret eller tiltrådt konventionen, ville træffe de nødvendige foranstaltninger til, at Fællesskabets og dets medlemsstaters godkendelsesinstrumenter kunne deponeres, så vidt muligt samtidig og senest den 1. januar 2000. Fem medlemsstater har imidlertid endnu ikke fuldført ratifikationen af eller tiltrædelsen til konventionen. Forskriften til gennemførelse af konventionen er direktiv 86/609/EØF om beskyttelse af dyr, der anvendes til forsøg og andre videnskabelige formål.Konventionens bilag A indeholder retningslinjer for opstaldning og pasning af laboratoriedyr. Konventionens bilag A er omdannet til direktivets bilag 2. Konventionens bilag B indeholder statistiske tabeller. I forbindelse med indgåelsen af konventionen fremsatte Fællesskabet imidlertid et forbehold over for konventionens artikel 28, stk. 1, som indeholder krav om meddelelse af statistiske tabeller. Fællesskabet er derfor ikke bundet af bilag B.Retningslinjerne for anbringelse og pasning af forsøgsdyr er tekniske og bygger på videnskabelig viden om dyrenes fysiologiske og etologiske behov såvel som om miljøets indflydelse på deres velværd. Retningslinjerne skal revideres regelmæssigt for at sikre, at de afspejler den seneste videnskabelige og tekniske udvikling og resultaterne af forskningen på de pågældende områder.1.1. ÆndringsprotokolEuroparådet har åbnet en "ændringsprotokol" til konventionen, enten med eller uden  ratifikations-, accept- eller godkendelsesforbehold. Kommissionens forslag går ud på, at Rådet godkender denne protokol på Fællesskabets vegne og bemyndiger udpegning af en eller flere personer med beføjelse til at undertegne protokollen, for dermed at tilkendegive Fællesskabets samtykke til at være bundet af den. Eftersom Fællesskabet allerede har deponeret sit godkendelsesinstrument for konventionen, kan det undertegne protokollen uden ratifikations-, accept- eller godkendelsesforbehold, som anført i protokollens artikel 4, litra a). En særskilt procedure for Fællesskabets endelige indgåelse af protokollen på et senere tidspunkt er derfor ikke nødvendig og kan undgås. Der skal indhentes udtalelse fra Europa-Parlamentet om dette forslag, da det indebærer endelig indgåelse af protokollen på Fællesskabets vegne. Som følge af denne ændringsprotokol vil bilagene til konventionen kunne ændres efter en forenklet procedure i stedet for gennem en egentlig ændring af konventionen som sådan, der kræver ratifikation fra alle konventionens parter. På tidspunktet for forhandlingerne af protokollen bad Kommissionen ikke Rådet om et forhandlingsmandat, da Fællesskabet først blev part i selve konventionen seks måneder efter, at forhandlingerne af ændringsprotokollen var afsluttet.Ændringsprotokollen træder først i kraft, når den er ratificeret af alle konventionens parter.En arbejdsgruppe under Europarådet er i færd med at foretage en kritisk revision af konventionens bilag A, som indeholder retningslinjerne for opstaldning og pasning. Denne revision ventes at være færdig og ligge klar til vedtagelse i 2002. Europarådet vil for første gang anvende ændringsprotokollens forenklede procedure til at vedtage denne revision af bilag A.1.2. GennemførelseslovgivningInden Fællesskabet indgår ændringsprotokollen, bør der imidlertid indføres en gennemførelsesforskrift herfor på fællesskabsplan. Direktiv 86/609/EØF bør derfor ændres ved indføjelse af forskriftsudvalgsproceduren (Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen). Kommissionen fremsætter derfor forslag til et direktiv om ændring af direktiv  86/609/EØF i dette ene øjemed.Det skal fremhæves, at uden en sådan ændring ville enhver ændring til direktivets bilag (som kræves, hver gang konventionens bilag A ændres efter protokollens forenklede procedure) skulle finde sted efter en tidskrævende procedure for fælles beslutningstagning. Forskriftsudvalgsproceduren er en forenklet procedure, som vil sikre, at direktivets bilag ajourføres i overensstemmelse med den seneste videnskabelige viden om laboratoriedyrs velfærd, herunder ændringer til bilag A til Europarådets konvention.2. konklusion*I betragtning af at laboratoriedyrs velfærd tillægges voksende betydning i Fællesskabet, ikke mindst i lyset af Fællesskabets øgede ansvar for dyrebeskyttelse i medfør af en ændring af EF-traktaten, som indeholder en protokol, hvori det hedder, at Fællesskabet og medlemsstaterne tager fuldt hensyn til dyrs velfærd, når de fastlægger deres politik inden for landbrug, transport, det indre marked og forskning, samt den nyligt vedtagne hvidbog om strategien for en fremtidig kemikaliepolitik i EU,*i betragtning af at Europarådets igangværende bestræbelser på at revidere bilag A er af stor værdi for Fællesskabet,*i betragtning af at samarbejde på dette meget tekniske område er til gensidig gavn og forhindrer, at der sker overlapninger,*og i betragtning af at ændringsprotokollen skal ratificeres af alle konventionens parter for at træde i kraft, og at Fællesskabet således ikke bør ses som en hindring for fremskridt inden for dyrevelfærd på den internationale scene,bør Fællesskabet ved at vedtage nærværende forslag til Rådes afgørelse indgå ændringsprotokollen til den europæiske konvention om beskyttelse af hvirveldyr, der anvendes til forsøg og andre videnskabelige formål.For at  sikre rettidig ratifikation af protokollen af andre parter i konventionen, ikke mindst Fællesskabets medlemsstater, henstilles Rådet til at vedtage, at undertegnelse først vil finde sted, når de medlemsstater, der også er parter i konventionen, selv har ratificeret ændringsprotokollen. Denne afgørelse om at udsætte Fællesskabets undertegnelse vil ikke forsinke ændringsprotokollens ikrafttræden. For de medlemsstater, der er parter i konventionen, men som endnu ikke har ratificeret protokollen, vil det imidlertid være et kraftigt signal om  at gøre dette hurtigt.2001/0278 (CNS)Forslag til RÅDETS AFGØRELSE om indgåelse af ændringsprotokollen til Europarådets konvention om beskyttelse af hvirveldyr, der anvendes til forsøg og andre videnskabelige formålRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 95, sammenholdt med artikel Article 300, stk. 2 og 3, første afsnit,under henvisning til forslag fra Kommissionen [1],[1]  EFT C , , p. .under henvisning til udtalelse fra Europa-Parlamentet [2], og[2]  EFT C , , p. .ud fra følgende betragtninger:(1) Rådet vedtog den 24. november 1986 direktiv 86/609/EØF om indbyrdes tilnærmelse af medlemsstaternes love og administrative bestemmelser om beskyttelse af dyr, der anvendes til forsøg og andre videnskabelige formål [3], og indførte dermed fælles regler, der indeholder principperne, målsætningerne og de vigtigste bestemmelser i den europæiske konvention om beskyttelse af hvirveldyr, der anvendes til forsøg og andre videnskabelige formål (i det følgende benævnt "konventionen").[3]   EFT L358 af 18.12.1986, s. 1.(2) Den 23. marts 1998 vedtog Rådet afgørelse 1999/575/EF om indgåelse på Fællesskabets vegne af den europæiske konvention om beskyttelse af hvirveldyr, der anvendes til forsøg og andre videnskabelige formål, og fremsatte en erklæring om. at Det Europæiske Fællesskab ikke anser sig for bundet af kravet om at meddele statistiske oplysninger, jf. den nævnte konventions artikel 28, stk. 1 [4]. Konventionen trådte i kraft på Fællesskabets område den 1. november 1998.[4]   EFT L L222 af 24.08.1999, S. 29.(3) Bestemmelserne i bilagene til den nævnte konvention er af teknisk art og bør afspejle den seneste videnskabelige og tekniske udvikling og resultaterne af forskningen på de berørte områder. Bilagene bør derfor revideres regelmæssigt efter en forenklet procedure.(4) Den 22. juni 1998 blev en protokol til ændring af bilagene til den nævnte konvention efter en forenklet procedure åbnet for undertegnelse af konventionens parter. Denne ændringsprotokol bør godkendes -TRUFFET FØLGENDE AFGØRELSE:Artikel 1Ændringsprotokollen til den europæiske konvention om beskyttelse af hvirveldyr, der anvendes til forsøg og andre videnskabelige formål, godkendes hermed på Fællesskabets vegne.Teksten til ændringsprotokollen er knyttet som bilag til denne afgørelse.Artikel 2Rådets forand bemyndiges hermed til at udpege den eller de personer, der har beføjelse til at undertegne ændringsprotokollen i overensstemmelse med dennes artikel 4, stk. 1, litra a), for at tilkendegive Fællesskabets samtykke til at være bundet heraf.Artikel 3Fællesskabets undertegnelse finder først sted, når de medlemsstater, som også er parter i den i stk. 1 nævnte europæiske konvention, har fuldført procedurerne for ratifikation, accept, godkendelse eller tiltrædelse af ændringsprotokollen. Medlemsstaterne meddeler senest den ... Kommissionen, at de har fuldført de nødvendige procedurer.Artikel 4Det Europæiske Fællesskabs forbehold over for den nævnte konventions artikel 28, stk. 1, som fastsat i bilag B til Rådets afgørelse 1999/575/EF, forbliver uændret.Artikel 5Denne afgørelse offentliggøres i De Europæiske Fællesskabers Tidende.Udfærdiget i Bruxelles,På Rådets vegneFormandBILAGÆndringsprotokol til den europæiske konvention om beskyttelse af hvirveldyr, der anvendes til forsøg og andre videnskabelige formålStrasbourg, den 22.6.1998Europarådets og Det Europæiske Fællesskabs medlemsstater, der er signatarer af denne protokol til den europæiske konvention om beskyttelse af hvirveldyr, der anvendes til forsøg og andre videnskabelige formål, som blev åbnet for undertegnelse i Strasbourg den 18. marts 1986 (i det følgende benævnt "konventionen"),som henviser til konventionen, der indeholder generelle bestemmelser om beskyttelse af dyr, der er bestemt til at anvendes til videnskabelige formål, mod smerte og lidelse, og som henviser til deres beslutning om at begrænse anvendelsen af dyr til forsøg og andre videnskabelige formål  med henblik på om muligt at afskaffe denne anvendelse, navnlig ved at søge alternative metoder og fremme brugen af disse alternative metoder,som tager hensyn til, at bestemmelserne i konventionens bilag er af teknisk art,som erkender nødvendigheden af at bringe disse bestemmelser i overensstemmelse med resultaterne af forskningen på de pågældende områder,er blevet enige om følgende:Artikel 1Konventionens artikel 30 affattes således:"1 Parterne skal senest fem år efter denne konventions ikrafttræden og derefter hvert femte år eller oftere, såfremt et flertal af parterne anmoder derom, afholde multilaterale konsultationer i Europarådets regi for at undersøge, hvordan denne konvention anvendes, og om det er tilrådeligt at revidere den eller udvide nogle af dens bestemmelser.2 Disse konsultationer skal finde sted på møder, der indkaldes af Europarådets generalsekretær.Parterne skal meddele deres repræsentanters navn til Europarådets generalsekretær senest to måneder før mødernes afholdelse.3 Uden at dette berører bestemmelserne i denne konvention, opstiller partene procedurereglerne for konsultationerne."Artikel 2Til konventionen føjes et nyt afsnit XI: "Ændringer" med en ny artikel 31:"1 Enhver ændring til bilag A og B, som foreslås af en part eller af Europarådets Ministerkomité, skal meddeles Europarådets generalsekretær og af denne videresendes til Europarådets medlemsstater, til Det Europæiske Fællesskab og til enhver ikke-medlemsstat, som har tiltrådt eller som er blevet opfordret til at tiltræde konventionen, i overensstemmelse med artikel 34.2 Enhver ændring, der foreslås i overensstemmelse med ovenstående stykke, skal senest seks måneder efter datoen for generalsekretærens videresendelse heraf behandles ved en multilateral konsultation, hvor den kan vedtages med et flertal på to tredjedele af parterne. Den vedtagne tekst fremsendes til parterne.3 Enhver ændring træder i kraft tolv måneder efter vedtagelsen heraf ved en multilateral konsultation, medmindre to tredjedele af parterne har meddelt indsigelse herimod."Artikel 3Konventionens artikel 31 til 37 bliver til konventionens artikel 32 til 38.Artikel 41 Denne protokol står åben for undertegnelse af konventionens signatarer, som kan blive parter i denne protokol ved:(a) undertegnelse uden ratifikations-, accept- eller godkendelsesforbehold; eller(b) undertegnelse med ratifikations-, accept- eller godkendelsesforbehold, efterfulgt af  ratifikation, accept eller godkendelse.2 En signatar af konventionen kan ikke undertegne denne protokol uden ratifikations-, accept- eller godkendelsesforbehold eller deponere et ratifikations-, accept- eller godkendelsesinstrument, medmindre den allerede har deponeret eller samtidig deponerer et ratifikations-, accept- eller godkendelsesinstrument for konventionen.3 Stater, der har tiltrådt konventionen, kan også tiltræde denne  protokol.4 Ratifikations-, accept- eller godkendelsesinstrumenterne deponeres hos Europarådets generalsekretær.Artikel 5Denne protokol træder i kraft på tredivtedagen efter datoen, hvor alle partene i konventionen er blevet parter i denne protokol i overensstemmelse med artikel 4.Artikel 6Europarådets generalsekretær skal underrette Europarådets medlemsstater, de andre parter i konventionen og Det Europæiske Fællesskab om:(a) enhver undertegnelse uden ratifikations-, accept- eller godkendelsesforbehold(b) enhver undertegnelse med ratifikations-, accept- eller godkendelsesforbehold(c) enhver deponering af et ratifikations-, accept-, godkendelses- eller tiltrædelsesinstrument(d) enhver dato for denne protokols ikrafttræden i overensstemmelse med artikel 5(e) enhver anden handling, underretning eller meddelelse, der vedrører denne protokol.Til bekræftelse heraf har undertegnede, der er behørigt bemyndiget dertil, undertegnet denne protokol.Udfærdiget i Strasbourg, den 22. juni 1998, på engelsk og fransk, idet begge tekster har samme gyldighed, i ét eksemplar, der deponeres i Europarådets arkiv. Europarådets generalsekretær fremsender bekræftede genparter til hver af Europarådets medlemsstater, til konventionens andre parter og til Det Europæiske Fællesskab.